## Rješenje kojim se odobravaju izmjene Statuta i Informativnog prospekta AZ Profit dobrovoljnog mirovinskog fonda, kojim upravlja Allianz ZB d.o.o. društvo za upravljanje dobrovoljnim mirovinskim fondovima, Zagreb

### NN 62/2010 (21.5.2010.), Rješenje kojim se odobravaju izmjene Statuta i Informativnog prospekta AZ Profit dobrovoljnog mirovinskog fonda, kojim upravlja Allianz ZB d.o.o. društvo za upravljanje dobrovoljnim mirovinskim fondovima, Zagreb

HRVATSKA AGENCIJA ZA NADZOR FINANCIJSKIH USLUGA

1992

Na temelju odredbi članka 15. točka 4. alineja 2. i članka 8. Zakona o Hrvatskoj agenciji za nadzor financijskih usluga (»Narodne novine« br. 140/05), članka 39. stavak 2. i članka 107. stavak 3. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07) Uprava Hrvatske agencije za nadzor financijskih usluga, odlučujući o zahtjevu Allianz ZB d.o.o. društva za upravljanje dobrovoljnim mirovinskim fondovima, Zagreb, Ivana Lučića 2/A, u predmetu odobrenja izmjena Statuta i Informativnog prospekta AZ Profit dobrovoljnog mirovinskog fonda, na sjednici održanoj 13. svibnja 2010. godine donosi

RJEŠENJE

1. Odobravaju se izmjene Statuta i Informativnog prospekta AZ Profit dobrovoljnog mirovinskog fonda, kojim upravlja Allianz ZB d.o.o. društvo za upravljanje dobrovoljnim mirovinskim fondovima, Zagreb, Ivana Lučića 2/A.

2. Ovo rješenje objavit će se u »Narodnim novinama«.

Obrazloženje

Allianz ZB d.o.o. društvo za upravljanje dobrovoljnim mirovinskim fondovima, Zagreb, Ivana Lučića 2/A, (u daljnjem tekstu: Društvo), dostavilo je 1. ožujka 2010. godine, klasa: UP/I-140-01/10-33/1, urbroj: 383-113-10-1 zahtjev za odobrenje izmjena Statuta i Informativnog prospekta AZ Profit dobrovoljnog mirovinskog fonda sukladno odredbama članka 39. stavak 2. i članka 107. stavak 3. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07).

Nakon zatraženog ispravka Društvo je 29. travnja 2010. godine dostavilo dopunu dokumentacije te je 4. svibnja 2010. godine podneskom klasa: UP/I-140-01/10-33/1, urbroj: 383-113-10-4, dostavilo ispravljenu Odluku o izmjenama Statuta i Informativnog prospekta AZ Profit dobrovoljnog mirovinskog fonda te pročišćeni tekst Statuta i Informativnog prospekta AZ Profit dobrovoljnog mirovinskog fonda.

Pregledom navedene dokumentacije utvrđeno je da su izmjene Statuta AZ Profit dobrovoljnog mirovinskog fonda sukladne članku 39. Zakona o obveznim i dobrovoljnim mirovinskim fondovima. Također je utvrđeno da su izmjene Informativnog prospekta AZ Profit dobrovoljnog mirovinskog fonda sukladne članku 107. Zakona o obveznim i dobrovoljnim mirovinskim fondovima i člancima 2., 3., 4., 5., 6. i 7. Pravilnika o informativnom prospektu dobrovoljnog mirovinskog fonda (»Narodne novine« br. 113/03).

Slijedom navedenog Uprava Hrvatske agencije za nadzor financijskih usluga odobrila je izmjene Statuta i Informativnog prospekta AZ Profit dobrovoljnog mirovinskog fonda.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-140-01/10-33/1

Urbroj: 326-113-10-5

Zagreb, 13. svibnja 2010.

Član Uprave
Željko Kopčić, v. r.

Rješenje, NN 62/2010-1992